[{"text_idx": "#000000", "text": "Lindude sulestiku mikrofloorat mitmekesistab koduloomade la\u0308hedus"}, {"text_idx": "#000001", "text": "Valdav osa looduslikust mitmekesisusest on ku\u0308ll mikroskoopiline ja silmale ma\u0308rkamatu, kuid vaieldamatult oluline. Na\u0308iteks seedesu\u0308steemis elutsevad mikroorganismid aitavad selgroogsetel keskkonnast vajalikku energiat omastada, kehapinnal asuvad mikroorganismid kaitsevad organismi mitmete haigustekitajate vastu ja vo\u0303ivad oma elutegevuse produktide abil muuta linnu sulestiku kulumiskindlamaks. Kuna pikka aega puudusid nii teadmised kui ka sobilikud meetodid vabalt elavate lindude mikrobioloogia uurimiseks, on see ornitoloogia haru hakanud jo\u0303udsalt arenema alles viimase paariku\u0308mne aasta jooksul."}, {"text_idx": "#000002", "text": "Seniste uuringute po\u0303hjal vo\u0303ib o\u0308elda, et lindude sulgedel elavad bakterikooslused on mitmekesised \u2013 na\u0308iteks leiab lisaks kasulikele bakteritele sulestikust ka sulgilagundavaid baktereid. Et selliste bakterite arvukust kontrolli all hoida, reguleerivad linnud sulestiku mikrofloorat rasuse, antimikroobsete omadustega pa\u0308ranipuna\u0308a\u0308rme sekreediga; mikrofloora mo\u0303jutamiseks sobivad ka liivavannid vo\u0303i sipelgapesades \u201esipelgavannide\u201c vo\u0303tmine. Nii sekreet, liivavannid kui ka sipelghape pa\u0308rsivad sulgedele kinnitumata bakterite kasvu, kelle hulka kuuluvad ka suur osa patogeenseid vo\u0303i sulgilagundavaid baktereid."}, {"text_idx": "#000003", "text": "Linnu sulestikule kanduvad mikroorganismid ka pesamaterjali kaudu. / foto: Arne Ader ()"}, {"text_idx": "#000004", "text": "Ku\u0308simusele, milline roll on keskkonnatingimustel sulestiku mikrofloora kujunemisel, puudub seni selge vastus, sest looduslikes tingimustes on keskkonnaolusid va\u0308ga raske kontrollida. Rumeenia teadlased aga otsisid vastust koduloomade abil ehk uurisid, kas koduloomade olemasolu laudas mo\u0303jutab loomadega majapidamiste la\u0308heduses pesitsevate suitsupa\u0308a\u0308sukeste (Hirundo rustica) sulgedel elutsevat mikrofloorat. Teada on, et loomade la\u0308heduses tiirlevad putukad tagavad poegade kasvatamisel mitmekesise ja stabiilse ko\u0303huta\u0308ie."}, {"text_idx": "#000005", "text": "Esmakordselt lindude mikrobioloogiliste uuringute ajaloos tuvastati, et lindude sulestikus elavaid baktereid mo\u0303jutab ka mikroelupaik \u2013 just emaslindudel oli nii sulgilagundavate kui ka tavabakterite hulk suurem loomadega asustatud lautades; isaslindudel sellist erinevust ei tuvastatud. Kuna asustatud lautades on soojem ja niiskem bakterite arengut soodustav mikrokliima ning on to\u0303ena\u0308oline, et loomadel vo\u0303i nende va\u0308ljaheidetes elutsevatest bakteritest jo\u0303uab teatud hulk kas pesamaterjali vo\u0303i otsekontakti kaudu ka lindude sulestikule, vo\u0303ib loomade olemasolu lindude mikrofloora mitmekesisusele positiivselt mo\u0303juda. Pesitsuspingutuse ja bakterikoosluste omavahelise mo\u0303ju teada saamiseks manipuleerisid teadlased ka pesakonna suurusega ning selgus, et kuigi suuremat pesakonda kasvatades vo\u0303ib kannatada sulestiku eest hoolitsemine, ei mo\u0303jutanud pesakonna suurus sulestiku bakterirohkust."}, {"text_idx": "#000008", "text": "Linnuvaatlejaga saab u\u0308hendust e-posti linnuvaatleja/at/linnuvaatleja.ee teel"}, {"text_idx": "#000010", "text": "Tekstide kasutamine lubatud viitamisega Linnuvaatleja kodulehele"}]